
Cu 11 voto pro y 7 contra 


PARLAMENTO DI ARUBA A APROBA E LEY DI E 
PRIVATISACION DI RWZI 


RWZI ta un di e retonan mas grandi cu Aruba tin despues di e pandemia di covid 


Diahuebs 30 di mei durante un reunion publico di 
Parlamento di Aruba, a trata e ley di privatisacion 
di RWZI. E ley aki ta trata e privatisacion di e 3 
RWZI (Rioolwaterzuiveringsinstallatie), Bubali, 
Parkietenbos y Zeewijk, y e incinerator na 
Parkietenbos cu awor lo bay den man di Aruba 
Wastewater Sustainable Solutions NV. 


Cu 11 voto pro y 7 contra, Parlamento di 
Aruba a aproba e ley di e privatisacion di 
RWZI. Partidonan den oposicion AVP y MAS y 
Parlamentario Independiente Gerlien Croes a 
vota contra. 


Prome Minister durante e reunion a remarca 
cu e problema di RWZI ta un di e retonan mas 
grandi cu Aruba tin despues di e pandemia di 
covid y e ta un problema cu ta afecta tur ciudadano di Aruba, y 
cu e ley aki di e privatisacion esaki lo wordo soluciona. 


Minister Ursell Arends di Transporte Integridad, Naturalesa, 
Asunto di Adulto Mayor a compromete su mes desde cu el a 
forma parti di Gabinete Wever-Croes ۱۱, pa busca un solucion 
pa RWZI. E proceso aki no tawata facil pero e no a laga nada 
strob'e na caminda. 

E prome paso tawata pa sondea con por yega na un solucion. A 
purba tur manera pa esaki keda den man di Gobierno y hasta a 
purba inclui e suma den e presupuesto pa inverti den e planta, 
pero esaki no tawata posibel. Una bes cu a explora tur opcion, 
y a exclui tur otro solucion, el a yega na e conclusion cu mester 
privatisa. Di akinan e siguiente paso tawata pa explora con pa 
privatisa y den man di ken. 


Na e momento ey a haci un apelacion na Minister Glenbert 
Croes di Labor Energia y Integracion, Utilities a wordo involucra 
pa yuda busca un solucion pa e problema critico aki. Akinan 
sin duda, Minister Croes a yuda sondeando companianan 
estatal cu ta resorta bou di su ministerio. Sabiendo e riesgo 


لت 


y responsabilidadnan cu ع‎ planta actual tin, su persona hunto 
cu Utilities a busca un solucion. Akinan a lanta un stuurgroep, 
consistiendo di representantenan di e tres ministerionan: 
Ministerio di Transporte, Integridad, Naturalesa y Asunto 
di Adulto Mayor, Ministerio di Labor, Energia y Integracion 
y Ministerio di Asunto General, Innovacion, Organisacion 
Gubernamental, Infrastructura y Planificacion Teritorial, unda 
DOW tawatin un papel hopi importante. Tambe DWJZ a forma 
parti di e stuurgroep pa locual ta trata e ley. A apunta señor 
Jossy Figaroa como lider di e grupo aki. 


“E privatisacion di RWZI ta pa yega na un solucion pa Aruba, 
no pa Utilities, no pa DOW, no pa ningun minister. E solucion 
cu awe ta riba mesa ta pa Aruba, y tur ciudadano di e pais 
aki ta sclamando pa un solucion, y diahuebs nos a presenta 
na Parlamento e resultado final. Di curason mi kier gradici mi 
coleganan Minister Ursell Arends y Minister Glenbert Croes, 
y tur e profesionalnan cu a yuda nos pa awe nos por a yega 
unda nos ta. Tambe na miembronan di e stuurgroep cu a bin 
cu e solucion y a traha incansablemente te ora a logra. Tawata 
un reto grandi cu hopi obstaculo na caminda y mi ta contento 
cu awor nos ta asina leu”, Prome Minister a expresa. MN 


Diabierna 31 Mei 2024 


Prome Minister Evelyn Wever-Croes: 


GABINETE WEVER-CROES NO TA TRAHA PA 
SOLUCIONA E PROBLEMA PA AWOR SOLAMENTE, 
SINO PA FUTURO TAMBE 


"Cu e planta nobo aki nos futuro generacion no mester pasa den e 


frustracion cu nos a pasa aden cu RWZI" 

Durante su discurso den Parlamento, relaciona cu e tema pa 
pasa e ley di Rioolwaterzuiverings Installatie (RWZI), Prome 
Minister Evelyn Wever-Croes a splica cu e solucion cu Gobierno 
a presenta pa e planta di RWZI, ta uno pa termino largo, y na 
momento cu esaki wordo aproba, e compania estatal nobo lo 
inverti por lo menos 20 miyon florin den modernisa y digitalisa 
e planta. 


E resultado di e inversion aki lo yuda cu e awa por wordo 
procesa miho, eliminando e problema grandi di holo. Tambe lo 
amplia e capacidad di e planta pa evita cu e awa ta pasa over, y 
mirando cu e calidad di e awa ta miho, lo mande pa "wetlands" 
pa parhanan por goza di dje atrobe, cu lo yuda na engrandece 
nos naturalesa. E proceso aki lo ta di gran beneficio pa Aruba, 
y lo pasa mesora cu Parlamento aproba pa pasa e ley di RWZI. 


Prome Minister a indica cu e plan tambe ta, cu riba termino mas 
largo, e compania lo traha un planta nobo cu un capacidad di 
16 mil meter cubico. Si compara esaki cu e planta actual cu ta 
4.5 mil meter cubico, ta un diferencia grandi. E planta nobo lo 


tin un capacidad di 4 biaha mas grandi. 


E compromiso di Gabinete Wever-Croes ta pa traha na 
bienestar di e pueblo di Aruba, y e planta aki ta un problema no 
di awor sino di decadas atras. E holo no ta afecta solamente 
e comunidad di Aruba en general, sino nos bishitantenan, cu 
ta e pilar di nos economia. P'esey ta importante pa bin cu un 
solucion di imediato, pa asina alivia e holo y crea un ambiente 
mas agradabel pa comunidad en general, y nos bishitantenan. 


"Diahuebs 30 di mei, e ley di RWZI a wordo aproba den 
Parlamento. Cu e ley aki, nos no ta soluciona un problema 
di awe so, sino pa futuro. E planta aki no ta solamente pa 
nos generacion, sino tambe pa nos futuro generacion, pa 
nan no mester pasa den e frustracion cu nos a pasa aden. 
Gabinete Wever-Croes no ta traha solamente pa awor y/ 
of pa siguiente eleccion, sino pa awor, pa mayan, y pa tur 
e añanan nos dilanti. Esey ta e vision di e gobierno actual 
aki di MEP-RAIZ", Prome Minister a expresa. 

Prome Minister Evelyn Wever-Croes: 


Diahuebs atardi, Prome Minister Evelyn Wever-Croes tabata 
den Parlamento pa trata e ley di RWZI. Durante e reunion aki, 
y durante un entrevista pafo di Parlamento, Parlamentario 
Gerlien Croes a lansa acusacionnan falso contra Prome 
Minister y su famia, indicando cu su persona ta purbando na 
pasa e ley aki lo mas lihe posibel, pa asina enrikese su mes 
y su famia mirando cu Arulex Trust ta e representante di e 
compania cu lo bay tuma over e proyecto importante aki. 


Prome Minister a indica cu e acusacionnan aki ta 
completamente falso, y cu ta un situacion bochornoso pa 
scucha un parlamentario hoben asina, saca tanto sushedad 
for di su boca, mustrando asina cu e no ta nada diferente di 
partido AVP sino simplemente e "verlengde". 


"Mi kier a enfatisa cu e acusacionnan aki ta falso, y cu cosnan 
sushi asina por sali solamente di un persona cu talbes tin 
envidia. Mi tata ta un hende di 82 aña, y ta un homber respeta 
den comunidad pa locual el a haci pa Aruba y pa su carera 
profesional. Ya ta 2 aña cu el a baha cu pensioen, y 2 aña cu 
e no tin niun laso ni cu Arulex Trust Services, ni cu e bufete di 
abogado Croes Wever Ruiz. E nomber Croes ta keda den e 
nomber di bufete di abogado aki, pa respet pa tur e añanan 
di trabou cu mi tata a eherce. E fam Wever ta di señor Rudy 


Wever den felis memoria, cu a fayece na 2007, pero pa respet 
a mantene e nomber aki, miarndo cu nan ta esnan cu a funda 
e compania aki" Prome Minister a splica. 


Prome Minister a tuma su tempo pa splica e situacion actual 
aki cu prueba. Y mirando e hecho cu Parlamentario Croes a 
ripiti e palabranan aki pafo di Parlamento, Prome Minister lo 
cana e caminda pa Ministerio Publico pa kehe pa difamacion y 
cuminsa un caso di rectificacion contra su persona. 

MINISTER 


Unsell Arcade 


Gobierno di Aruba a trata e ley di traspaso di e 
tres plantanan di RWZI (Rioolwater verzuiverings 
installatie), y e incinerador na Parkientebos pa 
e entidad nobo, Aruba Wastewater Sustainable 
Solutions N.V. E paso di e ley aki ta refleha e 
boluntad politico y compromiso pa trece cambio 
sustantivo pa mehoracion den maneho di 
desperdicio di awa preto. 


Pa mas di dos decada e problema di RWZI a 
bin ta tuma un stoel secundario ora ta papia f 
di prioridad. Na momento di a forma Gabinete 
Wever-Croes 2, a scohe pa crea un ministerio cu 
lo ta encarga cu medio ambiente y naturalesa. 
Como parti di formacion e partidonan MEP/ 
RAIZ a acorda tambe cu RWZI ta un asunto di 
prioridad pa e gabinete nobo. Nan a bay di acuerdo cu ambos 
partido lo atende cu e asunto aki hunto. Asina RWZI a keda 
formalmente parti di e cartera di Infrastructura (MEP), pero 
Ministerio di Naturalesa (RAIZ) lo keda directamente envolvi 
den trece e solucion pa e situacion. A yama esaki “traha 
horizontal”. Minister Ursell Arends cu a tuma e cartera di 
naturalesa a insisti desde inicio cu e impaco ambiental no ta 
aceptabel y a persisti ariba e urgencia pa yega na un solucion 
na e planta di purificacion di awa preto, RWZI. Esaki sigur ta 
un tema cu mas biaha Minister Arends a bai parlamento p'e. 


RWZI ya pa casi 20 aña tabata un urgencia nacional pa cual 
motibo Minister Arends a remarca hopi biaha cu no por warda 
mas. Mantencion a cay atras y e planta a bira chikito pa e 
volumen grandi cu e mester procesa. Apesar di e estado 
financiero fragil di Pais Aruba, a keda busca solucion pasobra 
inversionnan mester wordo haci pa no solamente mantencion 
pero expansion. Tambe tin cu remarca cu Aruba su poblacion 
a crece drasticamente desde 1972 cual te aña cu a construi e 
planta di RWZI na Bubali. 


Di e tres plantanan di RWZI, ta esun na Bubali ta carga e 
mayoria di e volumen di awa preto. RWZI Bubali a wordo 
diseña pa procesa 45000 m? pa dia, mientras cu awo e ta 
ricibiendo mas cu 8000 ms di awa pa dia, causando problema 


di capacidad serio. Ciudadanonan y bishitantenan di nos pais 
por wak y hole e consecuencia di e esaki. Similarmente e 
RWZI na Parkietenbos tambe a caba di surpasa su capacidad. 
P'esey ora den Parlamento a puntra, ki pura Gobierno di Aruba 
tin pa e ley aki pasa, e contesta ta claro, pa asegura ciudadano 
nan salud y nos medio ambiente. 


Mayoria den Parlamento a vota na fabor di e ley, priorisando 
esaki como un iniciativa clave cu empuhe di Ministerio di 
Naturalesa. "Trahando den colaboracion entre ministerionan 
di gobierno ta haci mas eficiente pa nos adresa e asuntonan 
critico aki,” Minister Arends a menciona. Awo cu e ley a pasa, 
desperdicio di awa preto por wordo procesa pa recursonan 
sostenibel. 


Gobierno di Aruba a actua cu prudencia y e enfoca riba 
solucionnan pa salvaguardia nos recursonan natural. Poniendo 
interesnan partidista un banda y enfoca ariba e interesnan 
di Aruba su economia y medio ambiente. Ta importante pa 
remarca cu Aruba su medio ambiente tin impacto directo 
cu Aruba su unico pilar economico, Tursimo. Solucionando 
e peliger di RWZI lo tin efecto directo y positivo riba nos 
economia. Cu sosten di stakeholder di e sector turistico, sector 
priva y partnernan internacional, incluyendo finaciamento 
di Hulanda, Gobierno di Aruba finalmente por implementa 
plannan sostenibel pa soluciona e problema di RWZI. EEE 

MINISTER URSELL ARENDS A PRESENTA ARUBA 
SU INICIATIVANAN PA ENGRANDECE Y FORTIFICA 
SECTOR PRIMARIO NA SINT EUSTATIUS 

E siman aki a tuma luga e Dutch Caribbean Agriculture 
Livestock and Fisheries Alliance Conference 2024 na Sint 
Eustatius. Durante fin di siman Minister Arends a bishita 
diferente inciativa den sector primario na Sint Eustatius como 
tambe Saba. 


Pa marca e cuminsamento di e conferencia, gezaghebber di 
Sint Eustatius, Sra. Alida Francis a gradici tur cu tey presente 
y desvela e logo nobo pa e islanan. E logo aki a wordo disefia 
cu e ayudo valioso di Directora di Santa Rosa Aruba, Sra. 
Nathalie Maduro, y ta simbolisa e union y vision comparti di 
islanan di Caribe Hulandes. 


Durante e conferencia Minister Arends a duna un resumen di 
tur e iniciativanan cu Aruba ta trahando ariba pa engrandece y 
fortifica su sector primario. Minister Arends su presentacion a 
demostra e esfuerso cu ta wordo haci pa mehora productividad 
di agricultura, maneho di ganado, y pesca, cu e meta pa 
construi un economia mas circular y resistente pa e isla. 


E Dutch Caribbean Agriculture Livestock and Fisheries 
Alliance Conference 2024 ta reuni stakeholdernan clave, 
mandatarionan, y experto di industria for di e region. E evento 
ta sirbi como un plataforma pa discuti strategianan, comparti 
miho practica, y fortalece colaboracionnan cu lo stimula e 
desaroyo di e sector primario den Caribe Hulandes. MN 

MINISTER 

pa dialogo y desaroyo, Departamento di Cultura hunto cu Artisa 
a organiza e Encuentro Multi-Cultural cu Feria Gastronomico 
y Show multicultural. Esaki a tuma luga dilanti Nicolaas Store 
na San Nicolaas. Un multitud grandi representando diferente 
nacion na nos Pais a asisiti na e evento pa apoya y disfruta di 
e cumindanan di varios pais y e show multicultural. Un total di 
mas di 25 presentacion di sea canto, baile, musica, poesia a 
presenta e cultura di cada pais. 


Minister di Cultura Sra. Xiomara Maduro tabata presente y a 
hiba e siguiente discurso na tur esnan presente. 


“Awe nos ta celebra e rikesa multicultural cu nos tin na nos 
Pais Aruba. Un anochi riba cual nos ta bay disfruta di un 
intercambio cultural di varios talentonan den forma di musica, 
baile y expresionnan artistico. 


Mi ta contento di por mira un publico grandi na e di cuater 
Encuentro Multicultural pa celebra e Dia Mundial di Diversidad 
Cultural pa Dialogo y Desaroyo cu ta wordo observa 21 di mei. 


Tabata na aña 2001 cu UNESCO a declara pa dia 21 di mei 
como Dia di diversidad cultural y na aña 2003 Nacionnan Uni a 
declara 21 di mei oficialmente como Dia Mundial di Diversidad 


Cultural pa Dialogo y Desaroyo. 


UNESCO y Nacionnan Uni ta confia cu si den cada pais por 
trece diferente cultura hunto, cu esaki ta contribui na paz, 
desaroyo positivo y stabilidad social den e Pais. 


Cu pa medio di dialogo, comunica cu otro y inclusion, un Pais 
por logra biba den paz, harmonia y cu respet pa otro. 


Awenochi Pais Aruba ta uni na e iniciativa di Unesco y 
Nacionnan Uni pa experiencia un bunita show di intercambio 
cultural, durante cual nos ta bay duna atencion na nos cultura 
y cultura di tur otro nacion cu ta biba hunto cu nos. 


Nos Pais ta brinda hogar na mas cu 90 nacionalidad di mas cu 
130 pais. Segun Oficina Central di Estadistica Aruba, durante 
e Censo na aña 2020, a constata cu 37% di e poblacion di 
Aruba, ta personanan di otro nacionalidad. Esaki ta demostra 
cu apesar cu nos ta un pais chikito, nos Pais ta cas di varios 
nacionalidad, di diferente cultura, tradicion, balor y custumber 
cu ta biba den paz y harmonia cu otro. Laga nos haci uzo di e dia 
aki tambe pa reflexiona riba e balornan di diversidad cultural, 
riba e importancia di dialogo intercultural, pa compronde y 
respeta cultura di otro. Fomenta igualdad, siña di otro y biba 
den union pa fortalece nos Pais Aruba. 

Continuacion DISCURSO MINISTER MADURO DI CULTURA.... 


E “Encuentro Multicultural “aki ta un bunita iniciativa pa 
asina por comparti rikesa di cada cultura di diferente Pais. 
E evento ta brinda un plataforma pa nos duna atencion na e 
diferente nacionnan cu ta biba aki y bini hunto y comparti cu 
nos comunidad nan cultura y talentonan artistico. Mi ta hopi 
orguyoso di tin asina tanto potencial artistico di diferente nacion 
cu a bin residencia na Aruba. 


E fecha 21 di mei tambe ta un fecha historico pa pueblo di 
Aruba, ya cu riba e fecha aki 21 aña pasa, Aruba a oficialisa nos 
idioma materno Papiamento. E idioma Papiamento ta locual ta 
uni nos y diferente otro nacionalidad cu a bin residencia aki. 


Mi ta haci uzo di e oportunidad aki tambe pa gradici un y tur cu 
a participa di un of otro forma, pa nan interes, esfuerso, trabou 
y aporte cu a ser haci pa awe nochi, pa asina nos por disfruta 
di un tremendo intercambio cultural. 


Un palabra di gratitud na Departamento di Cultura, en especial 
e lider di e proyecto sr. Jhon Freddy Montoya cu ta traha 
incansablemente y cu hopi pasion, y tambe Artisa pa haci e 
evento aki posibel na San Nicolas. 


Danki tambe na tur e miembronan di Cuerpo Consular na Aruba 
y Fundacionan cu semper ta participa pa asina por realisa e 
encuentro multicultural aki. 


Ban Sigui fomenta inclusion y integracion, ban sigui biba na 
paz, den trankilidad, cu harmonia y den union. 


Na tur cu a haci Aruba nan cas, danki pa tur locual boso ta 
aporta cune na bienestar di nos Pais Aruba. Laga nos sigui 
traha den amistad y union pa fortifica nos Pais. Nos diferencia 
ta locual ta enrikece nos y nos respet ta locual ta uni nos. 


Disfruta di e Encuentro Multicultural, un bunita forma pa 
comparti y experiencia cultura di tur nacion. Paso... “Cultura 
bo tin cu bib'e'!” 

Minister Xiomara Maduro ta informa: 


ARUBA TAMBE PRESENTE NA’ CREATIVE 
COMMONS’ SU SESSIONNAN DI CULTURA HABRI 
Y PATRIMONIO NA PORTUGAL 


Sr. Peter Scholing a haci bon uzo di e oportunidad pa brinda informacion 
tocante patrimonio di Aruba y Coleccion Aruba 


Minister di Cultura, Xiomara Maduro ta 
informa como parti di e programa di TAROC 
(Towards a Recommendation for Open | 
Culture), ‘Creative Commons’ a a organisa | 
dos dia di session pa elabora riba e topico aki 
na Lisbon, Portugal. Na e sessionnan aki a 
participa 50 experto riba varios tereno manera 
ley, maneho, digitalisacion, representantenan 
di UNESCO Paris y Wikimedia Foundation, e 
“Open Access Movement”. Tambe a participa 
representantenan di comisionnan nacional 
pa UNESCO y hopi institucion di memoria y 
patrimonio. E meta tabata pa traha riba un | 
trayecto pa yega na un recomendacion di 
UNESCO pa uzo y aceso liber di materialnan 
patrimonio cultural, mas tanto den un forma 
digital(isa). 


E mandatario ta sigui informa cu Cultura 
Habri tin un papel esencial den conecta 
hende di diferente cultura y fomenta un 
ambiente di inclusion y diversidad. E ta yuda 
crea un comunidad global caminda hende 
por comparti y aprecia herencia cultural di 
diferente parti di mundo. E re-uso creativo di 
e herencia cultural ta stimula creatividad y 
innovacion, asina permiti pa crea productonan 
cultural nobo y inspirativo. E expertonan 
global cu a participa den e discusionnan | 
a enfatisa e importancia di Cultura Habri 
pa reforsa resiliencia social y pa fomenta 
un ambiente di comparti conocemento y È 
experiencia. 


CUIKC 


Sr. Peter Scholing como un experto for di 

un isla chikito, investigado na Biblioteca Nacional di Aruba y 
actual Presidente di e Comite Regional Latinoamerica y Caribe 
di e Programa Memoria di Mundo (Mowlac) di Unesco tambe 
a wordo invita na e sessionnan. Hunto cu expertonan di di 
varios otro pais manera Merca, Canada, Australia, Indonesia, 
Maroco, Qatar, Uruguay, Mexico, Inglatera, Italia, Hulanda, 
Alemania y India, Aruba tambe tabatin un voz pa intercambia di 
opinion y discuti tocante di Cultura Habri. Durante e sessionan 
aki, Sr. Scholing a haci uzo di e oportunidad pa comparti su 


Discussion 


experiencia y brinda informacion tocante Coleccion Aruba y 
e trabounan cu Aruba ta haci pa conserva nos herencianan 
cultural haciendo uzo di tecnologia. Alabes como pionero 
den e region Caribe ta promove e plataforma di e herencia 
digital pa ta un modelo pa implementa den region por medio di 
cooperacion mutuo. 


Minister di Cultura ta gradici Sr. Scholing pa e bon trabou cu e 
ta haciendo representado Aruba y tambe promoviendo e portal 
di herencia cultural Coleccion.aw. MN 

MINISTER 

CUERPO POLICIAL DI ARUBA TA WORDO 
FORTIFICA CU SEIS COLEGA NOBO 


GOBIERNG 


| 


Diahuebs merdia, durante un momento importante y bunita, 
den presencia di coleganan y nan famianan, Minister di 
Husticia y Asuntonan Social sr. Rocco Tjon, conhuntamente cu 
Korpschef sr. Ramon Arnhem a huramenta seis colega nobo 
cu ta bay forma parti di Cuerpo Policial di Aruba. 


Cuerpo Policial di Aruba ta un organisacion den desaroyo, 
caminda e structura di e organisacion ta bay wordo adapta y 
di e forma ey, brinda tur esnan cu ta traha den e organisacion 
aki, un carera mucho mas largo y mas miho. 


Cuater persona cu a huramente ta bay yuda den e 
“ondersteunende processen” manera “bedrijfsvoering” y HR. 
E procesonan aki ta hopi importante pa por asisti esnan cu 
ta traha den uniformdienst of recherchedienst, pa nan por 
ehecuta nan trabou mucho mas miho y di e forma ey, brinda 
siguridad. 


Locual a wordo treci padilanti ta pa recorda tur esnan cu a 
huramenta, pa mantene nan mes na locual nan a huramenta 
pe, manera “geheimhoudingsplicht”. 


Un pabien grandi na Cuepro Policial di Aruba, kende a wordo 
fortifica cu seis colega cu lo percura pa Cuerpo Policial por 
brinda un servicio aun mas miho y sigui garantisa siguridad 
den nos comunidad. MN 

MINISTER 


1 Í o») ; | ”D 1 ۹ f G 7 DI ۲ [e g | 
_ | ۳ ١ b 7 5 re | 5 5 N 3 ara ۵ | 7 م‎ 1 1 | IM 


E gran apertura ta inicia 6 or di atardi na Stadion Nadi Croes y Crismo Angela 


E evento deportivo tan spera pa nos mucha- y hobennan ta 
tuma luga diasabra awo, 1 di juni 2024. E gran apertura di 
Weganan Escolar 2024 ta inicia 6 or di atardi na Stadion Nadi 
Croes y Crismo Angela cu desfile di 45 scol, show di baile di 
NTG 8 NLG dirigi pa Marisol Peña, presentacion di Gihae 
Gymnastics Aruba, entretenimento di brassband y entreda di 
antorcha Olimpico. 


E aña aki 1300 alumno di 45 scol preperatorio, basico y 
secundario cu a cualifica lo competi contra otro pa conkista 
e titulo maximo. E participantenan lo competi den diferente 
disciplina entre otro, beach tennis, volleyball, futbol, badminton, 
“kids athletics”, We Baile y We Mente. Minister Endy Croes y 
IBiSa ta invita e comunidad di Aruba pa bin apoya nos streanan 
di mañan durante e competencianan di Weganan Escolar 
2024. E 


AAN 
- A 
Instituto Biba Saludabel y Activo 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 

